Speaker of Parliament

**Speaker of Parliament** anɛ ninkanɛ an kpɛɛm /gɔsid Parliament of Ghana. Onɛ an kpɛɛm nananna, Alban Kingsford Sumana Bagbin, ba da zuŋ o ye o an Speaker tis Ghana wadmaannib yikanɛ paasi anii la (Eight Parliament of Ghana) yʋʋm tusa ayi nɛ pisi nɛ yinne yʋʋmpaal nwadig la daba ayɔpɔi daar (7 January 2021). 

## Labakʋda
Joyce Bamford-Addo, onɛ da an yiiga pʋa an Speaker of Parliament tis Ghana.

Speaker ɔfis la da yɔɔg yiiga nɛ Gold Coast saŋa, dɔlisid Gold Coast wada gbaʋŋ la (Constitution) Order in Council, yʋʋm tusir, kɔbiswai nɛ pisnu la ni (1950). Wada gbana banɛ dɔl la yɔɔg suor ye ba vɔɔtim Speaker of Parliament tis Ghana.

Onɛ da an yiiga speaker of the Parliament of Ghana da anɛ Sir Emmanuel Charles Quist onɛ da an Speaker of the National Assembly yʋʋm tusir, kɔbiswai nɛ pisnu nɛ yinne la ni (1951). O da tʋm ala paae yʋʋm tusir, kɔbiswai nɛ pisnu nɛ ayɔpɔi nwadis piinɛ ayi la ni (December 1957), Ghana da die o mɛŋi yi naasaanam nuusin la nyaaŋ.

Kati waae Ghana na die ba mɛŋ la, Governor of Ghana da gɔsid legislative council. Nɛ da tiaknɛ yʋʋm tusir, kɔbiswai nɛ pisnaasi nɛ awai la ni (1949) Emmanuel Quist da liebi di yiiga  African zuraan la. Legislative Council da vɔɔt Quist ye o aan di yiiga speaker yʋʋm tusir, kɔbiswai nɛ pisnu nɛ yinne la ni (1951).

Fourth republic la ni, onɛ da anɛ speaker of parliamenti yuug tʋʋma ni gaadi taaba wʋsa Daniel Francis Annan onɛ da tʋm din yi yʋʋm tusir, kɔbiswai nɛ piswai nɛ atan yʋʋmpaal nwadig daba ayɔpɔi (7 January 1993) paae yʋʋm tusa ayi nɛ yinne la yʋʋmpaal nwadig daba ayuobʋ daar (6 January 2001). Y ʋʋm tusa ayi nɛ awai la yʋʋmpaal nwadig la ni (January 2009), Joyce Adeline Bamford-Addo da lieb yiiga pʋakanɛ nam mii an Speaker tis Ghana parliament.

## Banɛ ka ba nɔɔs nɛ sankanɛ ka ba tʋm
1992 Ghana constitution la Article 95 yɛl ye, Wadmaannib bɛɛ banɛ mɔr zesim kanɛ paal ye ba na nyaŋi an wadmaanibi nar ye ba vɔɔt speaker of parliament. Ba yaa vɔɔt speaker yi wadmaannib sʋʋgin, Wada gbaʋŋ la Article 97 paal ye Speaker la basi o kʋk la nɛ ka lɛn ka wadmaan yaasɛ ka di nar ye ba lɛn vɔɔt zinikan yaasi gaŋ wadmaani tisi ba. Ninkanɛ mɔr ziesim kaŋa anɛ Edward Adjaho onɛ da an wadmaani tis Akatsi South constituency.

## Speaker nyaandɔl
Speaker mɔr nyaandɔli ayi banɛ ka ba vɔɔti yis wadmaanib la sʋʋgʋn. Speaker nyaandɔliba ayi la kʋ nyaŋi yi Naadɔɔg yinne nii. Nananna. Speaker nyaandɔlib anɛ Bekwai wadmaan, Joseph Osei-Owusu, onɛ bɛ wabʋg naadɔɔg ni, New Patriotic Party nɛ Fomena constituency wadmaan, Andrew Asiamah Amoako, onɛ an Independent. 

## Tʋʋma
Ghana Constitution la Article 101 paal ye Speaker an kʋkdaan parliament zininʋgin. Speaker yaa pʋ nyaŋi tʋmi ala, o nyaandɔliba ayi la nid yinne liebid kʋkdaan. Wadmaanni kʋ nyaŋi gbane sie ka speaker pʋ zini kʋk la zugɔ.

Speaker paas nidib atan daan Ghana kpɛla zuraan nɛ o nyaadɔl yaa yi. Dinzug speaker tʋne zien zuraan bɛɛ nyaandɔl nɔba zug ba yaa kʋ nyaŋi tʋmi ba tʋʋmaa. 1992 constitution la yɛl ye Zuraan nɛ o nyaandɔl yaa kpi bɛɛ ba yisi banɛ ka speaker die zuraan ziesim, di nar ka ba lɛm maligim vɔɔti yis zuraan paal. Speaker la pʋ mɔr suor ye vɔɔt wadmaannib yin la. Nɛ gbin anɛ ye vɔɔt la yaa aan azinzɛma di gʋʋŋnɛ la. Speaker la mɛ an kʋkdaani tis parliamentary Service Board. Yaasa, Speaker la gaŋid nidiba anaasi paasid board kaŋa ni. Onɛ paasi ayuobʋ board la ni anɛ Clerk of Parliament.

## Speaker nam

## Ban yi zinisieba

## Gbanvɛɛnsa